kardosdrur/scandi-wiki huggingface dataset:
Google+

|
Google+ var en hjemmeside, der fungerer som et socialt netværk. Hjemmesiden, der startede d. 28. juni 2011, ejes og blev opdateret af Google Inc. Efter at have været i brug i 14 dage havde Google+ over 10 millioner brugere, og efter tre uger var sitet oppe på over 20 mio. brugere.

Google+ kunne oprettes både som privatprofiler og virksomhedsprofiler.

Google+ blev særligt populært blandt SEO-folk, fordi man ved sammenkobling af ens private Google+-profil og -hjemmeside, kunne få mulighed for at få vist sit profilbillede i søgeresultatet. Denne funktion blev kaldt for Author Ship. Formålet med Author Ship var at lave en hub, hvor forfattere og skribenter kunne sammenkoble deres sociale medie-profiler, med henblik på at kunne verificere af de enkeltes skribenter og deres ekspertiser.
 
I juni 2014 fjernede Google profilbilledet fra søgeresultaterne, og den 28. august 2014 bekræftede Google, at de aflivede Author Ship projektet.

Når man oprettede en virksomhedsprofil, blev man oprettet på sin branche i sit lokalområde. Dette betød for virksomheden, at dens kunder nemmere kan finde virksomheden, når man søgte på Google, Google+ og Google maps.

Efter en sikkerhedsbrist blev afsløret, annoncerede Google i oktober 2018, at Google+ ville blive lukket i løbet af 2018 og 2019.

Den 2 april 2019 blev Google+ permanent lukket ned. Efter dette er det stadig muligt at bruge sin Google+ profil til Gmail, Google Fotos, Google Drev og YouTube samt at bruge Google+ funktioner i G Suite.

Referencer 

Sociale medier
Sociale netværkstjenester
Etableret i 2011
Plus
Borresø (flertydig)

Borresø kan henvise til flere søer:

 Borresø – en af Silkeborgsøerne
 Borresø (Bornholm) – en sø i Almindingen
Mogens Boman

Mogens Boman (født 23. august 1933 i Odense, død 20. juni 2021) var en dansk ingeniør og forfatter af  87 bøger om diverse temaer, med hovedvægten på faglitterære bøger, bl.a. Elektronik Ståbi, 1967, og senere om forskellige EF-direktiver. Han var med i Danmarks Radios voksenundervisningsserier. I en periode var han overbibliotekar på Universitetsbibliotekets naturvidenskabelige afdeling. Han var direktør for EDB-rådet. Han var ved sin død bosiddende i Charlottenlund.

Bibliografi 
 1991 EC from A to Z
 1996 Nobel
 2002 Hasmark strand og Niels Nielsens minde 1952-2002
 2005 Runestenen i Glavendrup
 2006 Hasmark Strand
 2008 Safari i Afrika
 2013 Løvebrøl og fuglekvidder - i Afrika
 2014 Thai grammatik for begyndere
 2015 Påskeøen - Rapa Nui

Referencer 

Faglitterære forfattere fra Danmark
Personer fra København
Dansksprogede forfattere fra Danmark
Bølgen

Bølgen er et boligbyggeri ved Skyttehusbugten i Vejle, der er inspireret af Jørn Utzons operahus i Sydney og det kuperede landskab omkring Vejle Fjord.

Henning Larsen Architects har tegnet byggeriet, som ved færddiggørelsen vil blive det hidtil dyreste boligprojekt vest for Storebælt med 115 luksuslejligheder fordelt på 14.000 m2. 

Kun 2 ud af bølgens 5 planlagte "bølge-byggerier" blev grundet den finansielle krise opført i 2009, det resterende byggeri er færdig i 2017. 

Henning Larsen Architects har foreløbig vundet den prestigefyldte arkitekturpris LEAF Awards i kategorien ’multiple occupancy’ og Civic Trust Award. Fagbladet Byggeri tildelte i 2009 Bølgen "Årets Boligbyggeri" og i den forbindelse udtalte dommerkommitéen, at Bølgen var et markant vartegn for Vejle.

Referencer

Bygninger, konstruktioner og anlæg i Vejle
Stadio Marc'Antonio Bentegodi

Stadio Marc'Antonio Bentegodi er et fodboldstadion beliggende i Verona, Italien. Stadionet har en kapacitet på 38.402, og er hjemmebane for Serie A klubberne Chievo Verona og Hellas Verona.

Marc'Antonio Bentegodi
Verona
Karl David August Röder

Karl David August Röder (født 23. juni 1806 i Darmstadt, død 20. december 1879 i Heidelberg) var en tysk retslærd.

Röder, der blev privatdocent 1830 i Giessen, måtte efter udgivelsen af sit skrift Grundzüge der Politik des Rechts. I. Einleitung. Allgemeine Staatsverfassungslehre (1837) opgive denne virksomhed. I 1839 blev han privatdocent i Heidelberg, 1842 ekstraordinær professor sammesteds, 1879 honorarprofessor.

Ligesom Heinrich Ahrens var han påvirket af K.C.F. Krause, han var en ivrig tilhænger af den strafferetlige forbedringsteori og en lige så skarp modstander af gengældelsesteorien. Størst betydning har Röder som fængselsteoretiker, medens hans retsfilosofiske arbejder — Grundzüge des Naturrechts oder der Rechtsfilosofie (1846, 2. udgave i 2 afdelinger 1860 og 1863) og andre — ikke blev påagtede i Tyskland.

Foruden at udgive Krause’s System der Rechtsphilosophie (1874) og J.J. Kaups Grundriss zu einem System der Natur (1877) skrev Röder — foruden en mængde afhandlinger i inden- og udenlandske tidsskrifter — Zur Rechtsbegrundung der Besserungsstrafe (1846), Grundgedanken und Bedeutung des römischen und germanischen Rechts (1855), Der Strafvollzug im Geist des Rechts (1863), Besserungsstrafe und Besserungsstrafanstalten als Rechtsforderung (1864), Die herrschenden Grundlehren von Verbrechen und Strafe in ihren inneren Wiedersprüchen (1867) og Estudios sobre derecho penal y sistemas penitenciarios (1875).

I udlandet, særlig i Holland, Spanien og Italien, nød Röder stort ry. Hans Naturret blev således oversat på spansk 1879, og C.F. Gabba behandlede hans tanker i skriftet La scuola di Roeder ed il sistema dell'isolamento carceriano (1868).

Kilder 

 

Jurister fra Tyskland
Retsfilosoffer
Ansatte ved Heidelbergs Universitet
Faglitterære forfattere fra Tyskland
Tyskere i 1800-tallet
Personer fra Darmstadt
Carlo Francesco Gabba

Carlo Francesco Gabba (født 14. april 1835 i Lodi, død 18 februar 1920 sammesteds) var en italiensk jurist.

Gabba blev 1862 privatdocent, var 1864—1915 ordentlig professor i Pisa. I 1900 blev han senator. Som universitetslærer docerede Gabba retsfilosofi, borgerlig ret og folkeret; hans anseelse både som lærer og skribent skaffede ham sæde i Institut de droit international, hvis præsident han var ved instituttets møde i Firenze 1908, ligesom han var medlem af en mængde videnskabelige akademier og selskaber. 

Af Gabbas frugtbare forfatterskab skal fremhæves: Essai sur la veritable origine du droit de succession (1858), Della condizione giuridica della donne nellelegislazioni francese, austriaca e sarda (1861, 2. udgave 1880), Il pro ed il contro nella questione della pena di morte (1866), Teoria della retroattività delle leggi (I—II, 1868, III, 1871, IV, 1874, 3. udgave 1891-99), den historiske Studie Della constituzione giuridica delle donne (1880), Questioni di diritto civile (1882, 2. udgave 1885, I—II, 1897-98, 2. udgave 1909-11), Nuove questioni di diritto civile (1912—14, oversat på spansk af Adolfo Posada) og andre. 

Gabba har endvidere, foruden afhandlinger og lignende i Foro Italiano, Giurisprudenza Italiana og andetsteds, offentliggjort forskellige af ham holdt konferencer, således Intorno ad alcuni piu generali problemi della scienza sociale (I, 1876, II, 1881, III, 1887).

Kilder 

 

Jurister fra Italien
Retsfilosoffer
Faglitterære forfattere fra Italien
Italiensksprogede forfattere
Italienere i 1800-tallet
Italienere i 1900-tallet
Engures pagasts

Engures pagasts er en territorial enhed i Engures novads i Letland. Pagasten havde 2.751 indbyggere i 2010 og 2.571 indbyggere i 2016 og omfatter et areal på 133 kvadratkilometer. Hovedbyen i pagasten er Engure.

Kildehenvisninger

Eksterne henvisninger 
Officiel hjemmeside  

Pagasts
Lapmežciema pagasts

Lapmežciema pagasts er en territorial enhed i Engures novads i Letland. Pagasten etableredes i 1945, havde 2.464 indbyggere i 2010 og 2.343 indbyggere i 2016 og omfatter et areal på 49 kvadratkilometer. Hovedbyen i pagasten er Lapmežciems.

Kildehenvisninger

Eksterne henvisninger 
Officiel hjemmeside 

Pagasts
Smārdes pagasts

Smārdes pagasts er en territorial enhed i Engures novads i Letland. Pagasten havde 2.830 indbyggere i 2010 og 2.728 indbyggere i 2016 og omfatter et areal på 214,70 kvadratkilometer. Hovedbyen i pagasten er Smārde.

Kildehenvisninger

Eksterne henvisninger 
Officiel hjemmeside 

Pagasts
Kransnål

Kransnål (Chara) er en slægt af kransalger der forekommer både i ferskvand, brakvand og saltvand med lavere saltindhold som f.eks. Østersøen. Arterne der findes i ferskvand foretrækker relativvt "hårdt" vand og tåler dårligt vand med lave pH værdier. Arterne er også meget følsomme overfor forurening, og er blandt de første arter der forsvinder når en sø eller et vandløb udsættes for forurening. I renvandede søer på kalkstensbund kan de danne store undersøiske enge på ret store dybder.

Opbygning 
Chara er flercellede og ligner landplanters med stængelagtige og bladagtige strukturer, ligesom de forankrer sig i underlaget med noget der ligner jordstængler. Forgreningen af stængler og blade er kompleks sammenlignet med andre alger. Cellerne optager kalcium-salte og bliver derved stive, skøre og hårde at røre ved. Denne proces giver også planterne en karakteristisk og ubehagelig ram lugt. "Planten" er en gametofyt. Trods en overfladisk lighed med en række andre vand- og vådbundsplanter (som Vandspir, Hornblad, Padderok m.fl.) er der dog ingen relation med disse, og Chara arter kan næsten altid kendes fra disse på den grove opbygning, hårde overflade og ubehagelige lugt.

Bark 
Både de lange hovedskud og kransenes kortskud kan være dækket af bark, der er dannet som tråde, forløbende på langs af skuddene. Barkens tråde består dels af lange, dels af korte celler. Hvor kort-cellerne findes i barktrådene, ses de indskudt i afveksling med langceller. Barkens bygning er forskellig fra art til art, idet også forekomst af torne fra kortcellerne varierer. Hele algen kan få et loddent eller tornet udseende, hvor tornene er kraftigt udviklet. Der er ofte tætte kalkudfældninger på og i barken.

Arter 
 Skør kransnål (C. globularis Thuill.)
 Baltisk kransnål (C. baltica Bruzelius)
 Ru kransnål (C. aspera Dethard. ex Willd.)
 Tyk kransnål (C. tomentosa L.)

Kransalge-familien
Christines nye liv

Christines nye liv (originaltitel: The New Adventures of Old Christine) er en amerikansk sitcom, der var sendt i USA på kanalen CBS fra 2006 til 2010. I Danmark serien sendes på Kanal 4 siden 2006 (gentagelser er stadig sendt nu på lørdage og søndage). 

Seriens stjerne er Julia Louis-Dreyfus, som "gamle" Christine, en neurotisk fraskilt mor med en otte-årig (på seriens begyndelse) søn, Ritchie. Ritchies far og "gamle" Christines eksmand, Richard, går ud med en yngre kvinde, "nye" Christine. De to personer, som hjælper "gamle" Christine med hendes problemer fleste er hendes bedste ven Barb og hendes bror Matthew, der bor sammen med hende.

Personer 

 Julia Louis-Dreyfus – "Gamle" Christine Campbell
 Clark Gregg – Richard Campbell
 Hamish Linklater – Matthew Kimble
 Trevor Gagnon – Ritchie Campbell
 Emily Rutherfurd – "Nye" Christine Hunter
 Tricia O'Kelley – Marly
 Alex Kapp Horner – Lindsay
 Wanda Sykes – Barb Baran

Eksterne henvisninger 

 Christines nye liv  på TVserieguiden.dk
 

Amerikanske tv-serier fra 2000'erne
Amerikanske tv-serier fra 2010'erne
Sitcoms
Tv-programmer fra CBS
Latinerkvarteret (Aarhus)

Latinerkvarteret er den nordligste del af det ældste Aarhus og er en del af Indre By. Det ældre og historiske område består af Mejlgade, Nørregade, Guldsmedegade,Paradisgade,Badstuegade, Klostergade, Volden, Studsgade, Borggade, Rosensgade og Graven med Klostergade/Graven som kvarterets hovedstrøg og Pustervig Torv som den ældre centrale plads. Oprindelsen til navnet Latinerkvarteret er der delte meninger om. Nogle hævder at det er Latinerkvarteret i Paris der har været inspiration, mens andre giver bydelens høje alder og den gamle latinskole (nuværende Aarhus Katedralskole) grundlagt i 1195 som forklaring. Endvidere mener nogle, at kvarteret har haft sit navn siden 1940'erne, mens andre placerer navneoprindelsen til 1960'erne. Området er de seneste årtier blevet mere og mere eftertragtet og besøgt - kendt for dets små hippe gader med et væld af specialbutikker, caféer og restauranter og ofte med gade- og studenterliv af næsten sydlandsk karakter.

Galleri

Referencer

Eksterne henvisninger 

 Latinerkvarteret på aarhus-city.dk

Bydele i Aarhus
Niels Bache

Niels Bache (22. maj 1841 i Roskilde — 9. november 1895 i København) var en dansk historisk forfatter, sønnesøn af Lars Bache, bror til Otto Bache.

Bache blev 1865 cand. jur. og 1886 skoledirektør i København. Han har skrevet en stor, folkelig fremstilling af Nordens historie (5 bind, 1886—87).

Kilder

Eksterne henvisninger 
 

 

Skolefolk fra Danmark
Historikere fra Danmark
Faglitterære forfattere fra Danmark
Danskere i 1800-tallet
Jurister fra Danmark
Dansksprogede forfattere fra Danmark
Niels
Lars Bache

Lars Bache (10. februar 1771 — juli 1809) var en dansk sømand.

Bache var færgemand i Helsingør. Han blev kendt for sin uegennyttige optræden under en storm i Øresund, da han sammen med fem kammerater reddede besætningen fra et ved Trekroner strandet skib men afslog at modtage en udlovet pengebelønning herfor. Kongen hædrede ham med medaljen pro meritis, og hans dåd fandt forskellig anden påskønnelse: den blev blandt andet besunget af Oehlenschläger.

Bache druknede i 1809, da en kaper, han selv havde udrustet, kuldsejlede under Stevns.

Han var bedstefader til Niels og Otto Bache.

Kilder 

 

Søfolk
Danskere i 1700-tallet
Danskere i 1800-tallet
Personer fra Helsingør
Lars
Norgesmesterskabet i boksning 1915

Norgesmesterskabet i boksning 1915 blev arrangeret af Sportsklubben Brage
11-12. december i Cirkus, Trondhjem.

Der var tilmeldt 21 deltagere, 11 fra Kristiania, 4 fra Bergen og 6 fra Trondhjem. To af de tilmeldte mødte ikke op, bl.a. Brauer fra Kristiania. 3 deltog i bantamvægt, 4 i fjervægt, 5 i letvægt, 3 i mellemvægt 
og 4 i sværvægt.

Medaljevindere

Herrer 
Kongepokalen var sat op i letvægt og vundet af Edvard Andersen. Trondhjems kommunes præmie blev vundet ad Johan Johansen. A. F. Valbys pokal for stiligste bokser blev vundet af Georg Antonius Brustad.

Referencer 
 K. Vilh. Amundsen, Idrætsboken, 1923.
 Egil Røyving, Klar...Boks!, 2005.
 Einar S. Ween, Oslo Turnforenings Historie 1855-1930, 1930.
 Adresseavisen 13. december 1915.
 Nidaros 12-13. december 1915.

Boksning i 1915
1915
Vagn Bennike

Vagn Bennike (6. januar 1888 på Frederiksberg – 30. november 1970 i Hellerup) var en dansk officer og modstandsmand, bror til Helge, Holger og Ove Bennike.

Han var søn af oberstløjtnant H.F. Bennike (død 1920) og hustru Estrid f. Høgsbro (død 1944), blev premierløjtnant 1912, kaptajn 1922 og var lærer i krigsbygningskunst ved Hærens Officersskole 1923-45. Bennike blev chef for Ingeniørkorpsets 2. bygningsdistrikt i 1930, stabschef ved Ingeniørkorpset 1930-32, stabschef hos generalinspektøren for Ingeniørtropperne 1932-37 og oberstløjtnant og chef for 1. pionerbataljon 1937. 

Da Flemming Juncker måtte forlade landet og flygte til England i april 1944, overtog Vagn Bennike sammen med Christian Ulrik Hansen ledelsen af modstandsarbejdet i Jylland. Hansen blev dog fanget af Gestapo og henrettet sommeren 1944, hvorpå Bennike fortsatte arbejdet. Bennike var formelt underlagt dels Frihedsrådet, men stod reelt under kommando af Den lille Generalstab, der var Hærens illegale ledelse, der opererede under hærchefen, general Ebbe Gørtz. Bennike havde held med at organisere og effektivisere den jyske modstandsorganisation, men han kom ofte på kant med den yngre Jens Toldstrup, der havde ansvar for modstandsbevægelsen i Nordjylland. Hans dæknavne var: (Hr.) Middelbo, Onkel, Onkel Christian, Ingeniør Søndergaard, Gustav Olsen, Generalen, Fætter, Goal, Gustav, Hans, Jørgensen.

Efter befrielsen blev Vagn Bennike generalmajor og chef for Jydsk-fynske Kommando 1945, generalinspektør for Ingeniørtropperne 1946 og fik afsked 1953. Dernæst var han Chief of Staff for FN's våbenstilstands-organisation i Israel (UNTSO) 1953-54 og blev stillet til rådighed for Hjemmeværnet 1954.

Han var desuden medlem af bestyrelsen for Major Anders Lassens Mindefond og formand for Forsvarets ABC-udvalg af 1952 til 1953. Han var Kommandør af 1. grad af Dannebrog, Dannebrogsmand og bar en række udenlandske ordener.

Han blev gift 31. marts 1915 med Gerda Paulsen (9. marts 1890 på Frederiksberg – 13. januar 1983 i Hellerup), datter af grosserer Valdemar Paulsen (død 1937) og hustru Ella f. Thomsen (død 1937).

Vagn Bennike er begravet på Hellerup Kirkegård.

Kilder 
 
 Kraks Blå Bog 1957

Eksterne henvisninger 
 

Generalmajorer fra Danmark
Kommandører af 1. grad af Dannebrog
Den lille Generalstab
Personer fra Frederiksberg
Personer i Kraks Blå Bog (afdøde)
Ingeniørofficerer fra Danmark
Danskere i 1900-tallet
Personer i Dansk Biografisk Leksikon
James Hayden

James Hayden (25. november 1953 – 8. november 1983) var en amerikansk skuespiller. Han var nok bedst kendt for sin rolle i Once Upon a Time in America, som havde premiere tre måneder efter at han døde af overdosis.

Eksterne henvisninger 
 

Skuespillere fra USA
James B. Sumner

James Batcheller Sumner (født 19. november 1887 i Canton, Norfolk County, Massachusetts, død 12. august 1955 i Buffalo, Erie County, New York) var en amerikansk kemiker. 

Han modtog Nobelprisen i kemi i 1946 bl.a. for at have krystalliseret lectinet concanavalin A (con A) og enzymet urease.

Eksterne henvisninger 

 Nobelprisen i kemi 1946 på nobelprize.org

Kemikere fra USA
Nobelprismodtagere fra USA
Nobelprismodtagere i kemi
Personer fra Massachusetts
Helge Bennike

Helge Bennike (født 11. januar 1886 i København, død 8. februar 1964) var en dansk officer og modstandsmand, bror til Vagn, Holger og Ove Bennike og far til Erik Bennike.

Han var søn af oberstløjtnant H.F. Bennike (død 1920) og hustru Estrid f. Høgsbro (død 1944), blev student fra Østersøgades Gymnasium 1903, sekondløjtnant og premierløjtnant ved 6. regiment 1906 og kom til Generalstaben 1913. Samme år blev han 14. august gift med Gerda Elisabeth Berthelsen (10. april 1891 på Nislevgaard ved Otterup – 1. december 1947), datter af forpagter Hans Carl Berthelsen (død 1935) og hustru Agnes Cathinca Otterstrøm (død 1935). Parret fik tre børn: Inga Bennike (1915), Tove Bennike (1916) og Erik Bennike
(1918-1945).

Helge Bennike blev kaptajn 1918, kompagnichef i Viborg og i København, stabschef ved 1. Jydske Division i Sønderborg 1927-30, oberstløjtnant og chef for 9. bataljon i Aalborg 1930, oberst og chef for generalstabsafdelingen 1936 og chef for 4. regiment 1937. Ved besættelsen havde Helge Bennike kommandoen over 4. regiment i Roskilde, som han førte i sikkerhed i Sverige, hvorpå han vendte tilbage til Danmark i sommeren 1940. Efter Operation Safari flygtede han den 17. september 1943 atter til Sverige, hvor han indgik i Den Danske Brigade. Inden da havde han i 1942 sørget for, at våben fra Roskilde Kaserne var blevet flyttet til hemmelige depoter til brug for modstandsbevægelsen.

Efter befrielsen blev Bennike chef for 1. regiment 1945 og fik afsked fra Hæren 1948.

Bennike var desuden instruktør ved Kongens Livjægerkorps 1911-13 og ved Akademisk Skyttekorps 1916-18, chef for Dansk Spejderforbund 1922-24 og for Københavns Amts Skyttekorps 1924-27. Han var Kommandør af Dannebrog, Dannebrogsmand og bar en række udenlandske ordener.

Kilder 
 Kraks Blå Bog 1957
 Opslag i Modstandsdatabasen
 Slægten Otterstrøm
 Thomas Harder, Paolo il Danese (2005, )
 Thomas Harder, Den danske partisan (2009, )

Eksterne henvisninger 
 

Officerer fra Danmark
Den Danske Brigade
Personer fra København
Personer i Kraks Blå Bog (afdøde)
Danskere i 1900-tallet
Kommandører af Dannebrog
Hal Galper

Harold "Hal" Galper (18 april 1938 i Massachusetts) er en amerikansk jazzpianist, komponist, arrangør og lærer.

Galper kom frem med Stan Getz og Chet Baker og akkompagnerede forskellige sangere på samme tid såsom Anita O´Day etc. 

Han afløste i 1973 George Duke i Cannonball Adderley´s kvintet, til dennes død i 1975. 

Galper har ligeledes spillet og indspillet med John Scofield, Tony Williams, Phil Woods, Sam Rivers. 

Han har indspillet en snes plader i eget navn, bl.a. med Michael Brecker og Randy Brecker.

Udvalgt Diskografi

i eget navn 
 Inner Journey
 Reachout
 Children Of The Night
 Agents Of Change
 Rebop
 Now Hear This

med andre kunstnere 
 Live At Fat Tuesday´s – Chet Baker
 Pyramid – Cannonball Adderley Rough House – John Scofield
 Birds of a Feather – Phil Woods
 All Birds Children – Phil Woods
 A New Conception'' – Sam Rivers

Kilde 
 Biografi På Allmusic

Pianister fra USA
Jazzpianister fra USA
Jazzmusikere fra USA
Personer fra Massachusetts
Galgespil

Galgespil er et spil for to eller flere spillere. Det er typisk spillet på papir eller en på en tavle. Spillet går ud på at gætte et ord eller en sætning, hvor kun antallet af bogstaver er kendt, lidt i stil med Lykkehjulet. Der gættes på skift et bogstav ad gangen, og korrekte bogstaver bliver placeret på de respektive pladser i ordet eller sætningen. For hver gang, der gættes forkert bliver der tegnet en del af en galge med en hængt mand på papiret eller tavlen. Opgaven går ud på gætte hele ordet eller sætningen inden tegningen bliver færdiggjort. Mængden af streger der bliver bliver tegnet for hvert forkert gæt, og tegningen kompleksitet kan varieres for at give spillerne mere eller mindre tid.

Strategien i spillet går ud på at gætte på de bogstaver, der bruges hyppigst på det respektive sprog, som spillet spilles på. Dvs. at bogstaver som e, s, r og t typisk optræder i danske ord. Personen der bestemmer ordet eller sætningen kan samtidig spekulere i at bruge ord, som har få eller ingen hyppige bogstaver, som f.eks. jazz.

Spil og lege